b'\n_START_ARTICLE_\nStruktura ekosistema\n_START_PARAGRAPH_\nStruktura ekosistema je na\xc4\x8din urejanja elementov in je posledica odvisnosti med njimi. Strukturo ekosistema po navadi opisujemo glede slojevitosti ekosistema in njegovo trofi\xc4\x8dno strukturo. V vsakem tem sloju pa imajo vlogo to\xc4\x8dno dolo\xc4\x8dene razmere oz., \xc5\xbeivljenjske razmere, kot jih mi poznamo in imenujemo: (vlaga, temperatura, gibanje zraka, osvetlitev ter vsebnost kisika in ogljikovega dioksida). V teh slojih pa \xc5\xbeivijo zanj zna\xc4\x8dilni tako \xc5\xbeivalski kot rastlinski organizmi. Nekatere vrste rastlin so lahko povezane z enim slojem, ali pa se lahko pojavljajo v razli\xc4\x8dnih slojih.prav tako pa vse to velja tudi za \xc5\xbeivali in sicer lahko so povezane v en sloj ali pa v ve\xc4\x8d razli\xc4\x8dnih slojev. V na\xc5\xa1em kopenskem ekosistemu je najizrazitej\xc5\xa1a slojevitost vidna v gozdi strukturi, v katerem poznamo pet slojev teh plasti in sicer prvi sloj je talni sloj in je sestavljen iz zemlje in organizmov, ki so v zemlji sami, drugi sloj je sloj, ki ga sestavlja povr\xc5\xa1ina tal z opadom in \xc5\xbeivimi organizmi, tretji sloj je sestavljen iz zeli\xc5\xa1\xc4\x8d, \xc4\x8detrti sloj je zgrajen in sestavljen iz podrasti in pa peti sloj, ki pa je sestavljen iz drevesnih debel in kro\xc5\xa1enj._NEWLINE_V vodnih ekosistemih pa je sama slojevitost povezana z razlikami svetlobe v vodi oz., globinski osvetlitvi v vodi. V zgornjem sloju vode kjer je zadosti svetlobe poteka fotosinteza, v globjem sloju vode kjer pa svetlobe ni oz., je slabo osvetljena pa se razkraja organska snov. Slojevitost v vodi pa lahko opazujemo tudi na podlagi sprememb v navpi\xc4\x8dni razdelitvi planktona. Vse te sloje ekosistema pa zdru\xc5\xbeuje kro\xc5\xbeenje snovi.'